Odense Adresse-Contoirs Efterretninger, 1834-08-04
Almindelig Politik. Den mageløse Forvirring, Modsigelse og Planløshed i de politiske Forhold, hvortil der i de sidst forløbne Aar lige saa konseqvent som haardnakkent er virket frem, eller snarere tilbage, begynder at bære sine Frugter. Hvad Vi have seet og see, kan endnu kun betragtes som Fødselsveerne, eller Begyndelsen af det alvorlige Drama, der maaskee vil danne Overgangen til en ny Epoke i Europas Kulturhistorie. En Skrivelse fra Paris af 25 Juli giver nogle træffende Vink om det Jndtryk, som er frembragt ved den nye Katastrophe paa Halvøen, naar det blandt andet hedder: De spanske Anliggender sætte daglig det franske Kabinet, i større Forlegenhed. Don Carlos's uventede Gjenkomst gjør især de Franskes Konge en Streg i Regningen. Han havde smigret sig med Haabet om, ved Kamrenes Aabning at kunne skildre Frankerigs indvortes og udvortes Stilling med de skjønneste Farver. Men hvad skal han nu sige dem ved Statspapirernes foruroligende Falden og ved den mørke Udsigt til at maatte forlange nye Subsidier af Nationen til en Krigs Førelse, der ikke engang stemmer med hans personlige Tilbøielighed, Thi det er almindelig bekjendt, at Ludvig Philip heller havde seet, at Don Carlos strax var fulgt sin Broder i Regjeringen. Kun den da endnu for Konstitutionsvæsenet stemte offentlige Mening holdt ham fra, at erklære sig for den legitime Tronfølger, og tvang ham til at tage Partie for Dronning-Regentinden. Ved Hr. Rayneval haabede han at kunne lede den spanske Regjering og faae en ligesaa beqvem,rette Midte indført i Madrid som i Paris. J Begyndelsen gik det ogsaa godt, men da intet Forbund med Revolutionen lader sig slutte i Tidens Længde, saa har al den franske Jndflydelse hverken kunne forhindre deas Afgang eller Torenos Jndtrædelse i Kabinettet, hvilken Sidstes Udnævnelse kan ansees som Løsenet til det maadeholdne Systems Kuldkastelse i Spanien, og skulde Don Carlos ikke beholde Overhaand, da lader sig slet ikke beregne, hvorvidt Omvæltningerne hiinsides Pyrenæerne ville gaae. Men det kan ingenlunde være den franske Regjering ligegyldigt, hvilket System der er det herskende i Spanien. Hvad vilde ogsaa den store Nation, sige dertil, naar Spanierne nøde en større Frihed end den selv, Ludvig Philip, som ved et høitideligt Skridt har erklæret sig for det spanske Regentskab, gyser nu tilbage for Alt, hvad Man i dets Navn truer, med at gjøre. Gjerne vilde Man nu staae Don Carlos bi, men den saa uoverlagte Erklæring efter Ferdinands Død og den offentlige Mening hindrer det. Hertil lægge Man de spanske Renter mærkelige Synken, som i Gaar faldt hele 5 Franes paa Børsen. Skeer dette, medens Don Carlos endnu ikke har gjort noget egentligt Fremskridt, hvad vil da skee, naar han virkelig rykker frem og opnaaer Fordele over sine Modstandere, Kort Ludvig Philip befinder sig, hvad de udenlandske Anliggender angaaer, i en mislig Stilling overfor det nye Kammer, fra hvilken allene et afgjørende Slag af Rodil kunde redde ham, o. s. v. Denne Forlegenhed udtaler sig fra flere Sider. Londonner=Bladet Morning Chronicle forsikrer i et sandt Orakelsprog, at Engelland og Frankerig ere aldeles enige om"Midlerne" til at modvirke Don Carlos's Bestræbelser i det nordlige Spanien, uden nærmere at angive disse, kun at Frankerig ikke derfor behøver at skikke nogen Hær til Halvøen. Jmidlertid yttrer Journal des Debats sin Glæde, over, at de engelske Blade ere af samme Mening som den, at Man ikke behøver at indskrænke Quadrupel=Alliants=Traktaten til Bogstaven, hvorefter den allene angik Portugal, og ender med den Erklæring: "at Frankerig aldeles ikke vil, at Legitimitetens Sag skal seire, hverken i Frankerig, selv, eller hos dets Allierede. Til franske Troppe-Bevægelser imod den spanske Grændse mærkes iøvrigt intet; derimod er der givet befaling til at borttage alle for Don Carlos bestemte Vaaben og Krigsforraad, men først efterat Carlisterne havde opkjøbt Alt, hvad der forefandtes i Bayonne, og nylig trængte 80 Mænd over Grændsen med Flinter for Carlisterne, da den franske Post ikke var stærk nok til at anholde dem!" J London bliver det og ved Snakken om at lægge Embargo paa nogle Skibe paa Themsen, som ere ladte med Vaaben og Munition for Don Carlos (Hvad der vides fra den egentlige Krigsskueplads, findes under selve Spanien.)